РЕШЕНИЕ EUCAP NESTOR/2/2014 НА КОМИТЕТА ПО ПОЛИТИКА И СИГУРНОСТ
от 24 юли 2014 година
относно приемането на приноса на трети държави към мисията на Европейския съюз за изграждане на регионален морски капацитет в региона на Африканския рог (EUCAP NESTOR)
(2014/645/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38, трета алинея от него,
като взе предвид Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (1), и по-специално член 10, параграф 3 от него,
като има предвид, че:
(1)
Съгласно член 10, параграф 3 от Решение 2012/389/ОВППС Съветът оправомощи Комитета по политика и сигурност (КПС) да взема съответните решения относно приемането на предложен принос от трети държави.
(2)
В отговор на препоръката на командващия гражданските операции във връзка с принос от Австралия, приносът на Австралия следва да бъде приет.
(3)
В съответствие с член 5 от Протокол (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
ПРИЕ НАСТОЯЩОТО РЕШЕНИЕ:
Член 1
1. Приносът на Австралия към мисията на Европейския съюз за изграждане на регионален морски капацитет в региона на Африканския рог (EUCAP NESTOR) се приема и се счита за значим.
2. Австралия се освобождава от финансови вноски в бюджета на EUCAP NESTOR.
Член 2
Настоящото решение влиза в сила в деня на приемането му.
Съставено в Брюксел на 24 юли 2014 година.